Borghild Husdal Buhaug

Borghild Husdal Buhaug (født 19. juli 1964 i Orkdal) er en norsk rektor og politiker (Sp). Hun var ordfører i Leksvik kommune 2003–2007, og ble valgt gjennom et valgteknisk samarbeid mellom Senterpartiet, Høyre og Fremskrittspartiet.

Hun er cand.mag. fra NTNU og Trondheim lærerhøgskole, og har mastergrad i kunnskaps- og innovasjonsledelse fra Copenhagen Business School. Hun var lærer ved barne- og ungdomsskolen Testmann Minne skole i Leksvik før hun ble ordfører. I 2007 tiltrådte hun som rektor ved Leksvik videregående skole. I 2019 tiltrådte hun som rektor ved Johan Bojer videregående skole, som er en sammenslåing av Leksvik og Rissa videregående skoler og får et nybygg i Vanvikan.

Borghild Husdal Buhaug er mor til Bjørnar Buhaug, som i 2019 blir ordfører i Indre Fosen kommune.

Referanser 

Ordførere i Leksvik
Sp-ordførere i Nord-Trøndelag
Norske skoleledere
Personer fra Orkdal kommune
Personer fra Orkland kommune
Fødsler i 1964